
ANEXA LA HCL NR. __/30.09.2026

PROGRAM DE MĂSURI
privind gospodărirea localităţilor comunei Cornăţelu


Având în vedere:

· prevederile O.G. nr. 21/2002, privind gospodărirea localităţilor urbane şi rurale;

· prevederile Legii nr. 515/2002 pentru aprobarea O.G. nr. 21/2002, privind gospodărirea localităţilor urbane şi rurale;

· prevederile OUG nr. 195/2005, privind protecţia mediului,
prevederi legislative care stabilesc obligaţiile şi răspunderile ce revin autorităţilor administraţiei publice locale, instituţiilor publice, agenţilor economici şi cetăţenilor, pentru buna gospodărire a localităţilor  şi pentru instaurarea unui climat de ordine şi curăţenie, atât în interiorul cât şi în afara satelor ce compun comuna Cornăţelu, se stabilesc următoarele obligaţii:
I. Obligaţiile Consiliului local Cornăţelu şi ale Primăriei comunei Cornăţelu

Consiliul local Cornăţelu şi Primarul comunei Cornăţelu, au obligaţia să asigure în condiţiile legii:
a) masurile necesare pentru protectia sanatatii publice, cu sprijinul si sub  
supravegherea organelor de specialitate ale statului;

b) masuri corespunzatoare pentru conservarea si protectia mediului;

c) prevenirea poluarii accidentale a mediului sau a surselor si cursurilor de apa, prin depozitarea necontrolata a deseurilor de catre agentii economici sau de catre cetateni;                                                          
d) realizarea unor sisteme moderne de colectare, depozitare, transport si prelucrare a deseurilor si gunoaielor; amenajarea unor locuri speciale de depozitare in fiecare localitate;                                               
e) respectarea prevederilor legale si a documentatiilor de amenajarea teritoriului si urbanism aprobate, precum si a normelor privind executarea constructiilor;                                                                 
f) curatenia strazilor, pietelor si a celorlalte locuri publice, indepartarea zapezii, a ghetii de pe strazi si trotuare, colectarea si depozitarea reziduurilor menajere si stradale, sortarea si valorificarea resurselor materiale refolosibile;                                              
g) repararea si intretinerea strazilor, a drumurilor comunale, podurilor, podetelor, curatarea si amenajarea santurilor, modernizarea drumurilor existente si realizarea unor drumuri comunale noi;                              
h) finalizarea constructiilor incepute;                                       
i) intretinerea in buna stare a constructiilor existente, repararea si zugravirea periodica a acestora;                                                
j) organizarea de actiuni pentru salubrizarea si igienizarea localitatilor;   
k) curatenia si salubrizarea digurilor şi a malurilor, a cursurilor de apă, asanarea terenurilor insalubre şi prevenirea poluării apelor;                                    
l) repararea, intretinerea si modernizarea retelei de distributie a apei;     
m) canalizarea si epurarea apelor uzate si pluviale;                          
n) buna organizare si functionare a transportului in comun, pastrarea curateniei si aspectului corespunzator al vehiculelor, intarirea ordinii si disciplinei;                                                                    
o) respectarea stricta a normelor igienico-sanitare in pietele agroalimentare, in targuri si oboare;                                           
p) amenajarea, potrivit planului urbanistic general, si intretinerea spatiilor verzi, a parcurilor, gradinilor publice, a terenurilor de sport si de joaca pentru copii, a celorlalte locuri publice de agrement;                 
q) pastrarea curateniei si respectarea normelor igienico- sanitare in cinematografe, teatre, sali de sport, stadioane si in celelalte unitati de cultura si sport aflate in proprietatea unitatii administrativ-teritoriale sau  in administrarea consiliului local;                                             
r) pastrarea, conservarea, repararea si restaurarea, in conditiile legii, a monumentelor de pe teritoriul comunei sau orasului.                             
II. Obligaţiile instituţiilor publice, ale agenţilor economici şi ale celorlalte persoanelor juridice

Institutiilor publice, agentilor economici si celorlalte persoane juridice le revin urmatoarele obligatii:

a) sa intretina in stare corespunzatoare imobilele in care isi desfasoara  activitatea, prin efectuarea lucrarilor de reparatii, amenajari si a altor lucrari specifice;

b)  sa asigure repararea, spalarea geamurilor si a vitrinelor, inlocuirea celor sparte, retinerea firmelor si a fatadelor imobilelor in care isi desfasoara activitatea, inclusiv spalarea, curatarea si zugravirea periodica a  acestora;                                               

c) sa asigure curatenia la locurile de depozitare a materialelor in curtile interioare si pe celelalte terenuri pe care le detin, precum si pe caile de  acces;                                                                          

d) sa asigure igiena in imobilele si incintele detinute sub orice forma, prin activitati de curatare, dezinsectie si deratizare;                         

e) sa depoziteze corespunzator reziduurile menajere, industriale, agricole, precum si materialele refolosibile;                                             

f) sa efectueze si sa mentina curatenia trotuarelor, a partii carosabile a strazii sau a drumului, a locurilor de parcare pe care le folosesc si sa indeparteze zapada si gheata de pe trotuarele din dreptul imobilelor si incintelor in care isi desfasoara activitatea, potrivit normelor stabilite de consiliile locale;                                                              

g) sa respecte masurile stabilite de consiliile locale si judetene pentru asigurarea igienei publice si curateniei in localitati;                         

h) sa asigure curatarea mijloacelor de transport si a utilajelor la intrarea  acestora pe drumurile publice.  

III. Obligaţiile cetăţenilor
In aplicarea prevederilor prezentei ordonante cetatenilor le revin urmatoarele obligatii:

a) intretinerea si curatenia locuintelor pe care le detin in proprietate sau  cu chirie, a anexelor gospodaresti, a curtilor si imprejmuirilor acestora;

b) curatarea fatadelor locuintelor si a altor constructii amplasate la frontul strazii, tencuirea si zugravirea periodica a acestora, potrivit masurilor stabilite de consiliile locale;
c) finalizarea constructiilor incepute, pe baza autorizatiilor eliberate de primari, in conditiile si in termenele stabilite de acestea;                    
d) repararea si intretinerea instalatiilor aferente imobilelor;               
e) mentinerea curateniei pe trotuare, pe partea carosabila a strazii sau a drumului, pe portiunea din dreptul gospodariei si a locurilor de parcare pe  care le folosesc;                                                               
f) indepartarea zapezii si a ghetii de pe trotuarele din dreptul imobilelor  in care locuiesc sau pe care le folosesc in alte scopuri;                       
g) păstrarea curăţeniei pe arterele de circulaţie şi în locurile publice

h) respectarea masurilor stabilite de consiliile locale si judetene pentru asigurarea igienei publice si a curateniei in localitati;                       
i) depozitarea reziduurilor menajere si a gunoaielor numai in locurile special amenajate de autoritatile administratiei publice locale; 
j) curăţarea mijloacelor de transport la intrarea acestora pe drumurile publice;

k) curăţarea şi întreţinerea şanţurilor, rigolelor şi podeţelor aferente proprietăţii;

l) Consiliul local Cornăţelu poate stabili ca unele dintre obiectivele vizând gospodărirea, întreţinerea, curăţenia şi înfrumuseţarea localităţilor comunei să fie realizate în totalitate sau parţial prin contribuţia directă a cetăţenilor.                                                                              

IV.   SANCŢIUNI
Art. 4.1. Constituie contravenție și se sancționează cu amendă de la 100 lei la 200 lei, următoarele fapte:
a) neîntreținerea curățeniei și igienei în locuințe, în anexele gospodărești, în curți și în grădini, precum si pe alte terenuri pe care le detin, impiedicand prin aceasta convietuirea in conditii civilizate;

b) neasigurarea, potrivit legii, a lucrarilor de zugravire si vopsire a partilor exterioare ale cladirilor, neinlocuirea jgheaburilor si burlanelor degradate, precum si neefectuarea altor lucrari de reparatii si intretinere la fatada imobilelor, creand astfel un aspect inestetic, zonei respective;

c) nefinalizarea constructiilor incepute, pe baza autorizatiilor eliberate de primari in conditiile si in termenele stabilite de acestea;

d) nerepararea si intretinerea instalatiilor aferente imobilelor;
e) nementinerea curateniei pe trotuare, pe partea carosabila a strazii sau a drumului, pe portiunea din dreptul gospodariei sau a terenului pe care il folosesc;

f) neindepartarea zapezii si a ghetii de pe trotuarele din dreptul imobilelor in care locuiesc sau pe care le folosesc in alte scopuri;

g) se interzice depozitarea pamantului rezultat din curatirea santului pe marginea carosabila a strazii;
h) neintretinerea permanenta a curateniei santurilor de scurgere a apei pluviale si a podetelor din dreptul locuintelor, respectiv terenurilor pe care le detineti sau administrati;

i) arderea de resturi vegetale si menajere sau de alta natura in curti, pe strazi, pe terenuri apartinand domeniului public sau privat al statului ; cat si pe terenuri proprietate privata;

j) comercializarea si consumul semintelor pe strazi sau in alte locuri publice;
k) necuratirea zapezii si ghetii imediat dupa depunere, de pe portiunea apartinand domeniului public, din dreptul imobilelor pe care le detin sau le administreaza. Zapada sau gheata rezultata se depoziteaza astfel incat sa nu se impiedice circulatia rutiera. 

l) utilizarea santurilor de scurgere din fata cladirilor, precum si din apropierea unor surse de apa (pârâuri, luciu apa) pentru evacuarea apelor fecale-menajere si dejectiilor animaliere;

m) depozitarea in santurile de scurgere, pe malurile acestora, pe podete si tuburile de beton aferente a materialelor de constructie sau deseurilor de orice fel;

n) depozitarea pamantului rezultat din curatirea santului pe marginea carosabila a strazii si neaducerea la starea in intiala a cailor publice de acces. Aceleasi obligatii revin societatilor comerciale, pe toata durata functionarii acestora.

Art. 4.2. Constituie contraventie si se sanctioneaza cu amenda de la 200 lei la 1.000 lei, următoarele fapte:
a) aruncarea sau depozitarea pe domeniul public sau privat, precum si in alte locuri publice, a reziduurilor menajere si vegetale, a molozului si altor reziduuri, precum si altor materiale de orice fel;

b) evacuarea reziduurilor si apelor uzate prin maturare, din localuri, magazine sau imobile, pe trotuare, in rigole sau pe carosabil;

c) expunerea prin lipire de afise sau anunturi in alte locuri decat cele special amenajate, precum si scrierea pe cladiri sau monumente, de cuvinte obscene, lozinci de orice fel sau desenarea de insemne de orice natura;

d) distrugerea si deteriorarea prin lovire sau incendiere a indicatoarelor de circulatie, cabinelor telefonice, refugiilor de calatori, statiilor de calatori si alte asemenea dotari amplasate pe domeniul public - persoana contravenienta va fi obligata la repararea integrala a prejudiciului cauzat, pe cheltuiala proprie;

e) mentinerea de firme sau reclame deteriorate sau inestetice pe fatadele sau acoperisurile imobilelor;
f) executarea de reparatii auto, mecanice si de tinichigerie pe domeniul public (carosabilul strazilor, trotuare, zone verzi), precum si patarea acestora cu combustibil, lubrifianti, vopsele, etc;

g) neluarea de către persoanele fizice și juridice a măsurilor de împrejmuire și salubrizare a terenurilor pe care le dețin în calitate de proprietar sau administrator;

h) neîncheierea de către persoanele fizice și juridice a contractului de preluare și transport a reziduurilor menajere cu societatea de salubrizare.

Art. 4.3. Contravenții privind nerespectarea de către persoanele fizice a normelor privind creșterea și deținerea de animale și păsări, altele decât cele de agrement, precum și circulația animalelor pe raza comunei Cornățelu

Art. 4.3.1. Constituie contravenții și se sancționează cu amendă de la 100 lei la 150 lei, următoarele fapte:
a) neevacuarea ritmică a reziduurilor animalelor, creând astfel disconfort vecinilor. Reziduurile animalelor vor fi depozitate astfel încât să nu creeze disconfort vecinilor;

b) circulația animalelor nesupravegheate pe drumurile publice și pășunatul nesupravegheat pe marginea drumului public.
                  Art. 4.4. Contravenții privind nerespectarea de către agenții economici, instituții, regiilor autonome a normelor privind buna gospodărire și menținere a esteticii comunei.

Art. 4.4.1. Constituie contravenție și se sancționează cu amendă de la 200 lei la 300 lei, următoarele fapte:
a) neasigurarea curățirii geamurilor și vitrinelor, neînlocuirea celor sparte, neîntreținerea firmelor și fațadelor clădirilor magazinelor, chioșcurilor unde își desfășoara activitatea;

b) neamplasarea de către agenții economici la fiecare intrare din stradă la punctele de lucru sau sediul unde își desfășoara activitatea, a unui coș pentru ambalaje;

c) neluarea de către instituțiile de cultură sau instituțiile care au compartimente cu atribuții în administrarea statuilor, grupurilor statuare, monumentelor, a măsurilor de evitare a degradărilor acestora, precum și neînlăturarea de pe acestea a înscrisurilor și însemnelor de orice fel;

d) nepăstrarea curațeniei la locurile de depozitare a reziduurilor menajere;
e) neincinerarea deșeurilor periculoase rezultate din activitatea sanitară a cabinetelor medicale individuale de pe teritoriul comunei Cornățelu;

f) neasigurarea igienei în imobilele și incintele, sub orice formă, prin activități de curățare, dezinfecție și deratizare;
g) nedepozitarea corespunzătoare a rezidurilor menajere, industriale, agricole, precum și materialele refolosibile;
h) neefectuarea și nemenținerea curățeniei trotuarelor, a părții carosabile, a străzii sau a drumului, a locurilor de parcare pe care le folosesc și să îndepărteze zăpada și gheața de pe trotuarele din dreptul imobilelor și incintelor în care își desfășoara activitatea, pentru asigurarea igienei publice și curățeniei în localitate;

i) necurățarea mijloacelor de transport și a utilajelor la intrarea pe drumurile publice;
j) nemenținerea în stare perfectă de funcționare rețeaua de iluminat public și stradal, verticalitatea stâlpilor de curent electric și telefoane;

k) folosirea domeniului public pentru staționare de mijloace de transport, remorci, utilaje, etc, care afectează traficul rutier și stradal;

l) se interzice utilizarea șanturilor de scurgere din fața clădirilor, precum și din apropierea unor surse de apă (pârâuri, luciu apă) pentru evacuarea apelor fecale-menajere și dejecțiilor animaliere;

m) se interzice depozitarea în șanțurile de scurgere, pe malurile acestora, pe podețe și tuburile de beton/plastic aferente a materialelor de construcție sau deșeurilor de orice fel;

n) se interzice depozitarea pământului rezultat din curățirea șanțului pe marginea carosabilă a străzii și neaducerea la starea ințiala a căilor publice de acces;

o) aruncarea animalelor aflate în stare de putrefacție în containerele amplasate pentru strângerea gunoiului menajer;
p) aruncarea sau plasarea deşeurilor în alte locuri, decât cele special amenajate în acest scop.
Art. 4.5. Contravenții privind nerespectarea de către societatea de salubrizare a normelor privind colectarea reziduurilor menajere.

Art. 4.5.1. Constituie contraventie si se sanctioneaza cu amenda de la 200 lei la 500 lei, următoarele fapte:
a) necolectarea reziduurilor menajere conform frecvenței și în zilele programate prevăzute în graficul de colectare, manipularea necorespunzătoare a recipienților de colectare de către angajat provocând deteriorarea acestora, precum și nesalubrizarea spațiilor pe care sunt amplasate;

b) neluarea măsurilor de acoperire și etanseizare a autovehiculelor de transport a reziduurilor menajere fără a fi luate măsurile de spălare și dezinfecție a utilajelor de colectare și transport a reziduurilor menajere.

Art. 4.6. Contravenții privind nerespectarea de către regiile autonome și societățile comerciale a normelor privind executarea lucrărilor de construcții, reparații și demolări la clădiri, a lucrărilor de reparații și intervenții pe carosabilul străzii.

Art. 4.6.1. Constituie contravenție și se sancționează cu amendă de la 1.000 lei la 2.000 lei, următoarele fapte:
a) neîmprejmuirea incintelor de construcții sau reparații a șantierului lucrărilor în execuție și neluarea măsurilor de salubrizare și întreținere a curățeniei în jurul împrejmuirilor;

b) nesalubrizarea în aceeași zi a suprafețelor de carosabil sau trotuar pe care se execută lucrări de construcții ori reparații a acestora și intervenții la gospodărirea subterană

- modificarea, spargerea sau desființarea căilor de comunicație publică de interes local fără autorizația prealabilă dată de organele competente, precum și nerespectarea termenelor și condițiilor de execuție din autorizatie;

-se exceptează de la autorizarea prealabilă închiderea, ocuparea temporară a căilor de comunicație publică în vederea remedierii avariilor la instalațiile subterane sau înlăturarea incendiilor, respectiv a urmărilor fenomenelor meteorologice periculoase în cazul în care termenul de remediere a avariilor este mai mare de 48 de ore, executanții lucrărilor au obligația de a obține autorizație, urmând a respecta termenele și condițiile de execuție prevăzute în această autorizație, remedierea avariei, după care terenul afectat trebuie adus la starea inițială. În cazul nerespectării celor menționate mai sus urmează a se imputa contravaloarea lucrărilor celui care avea obligația să o facă;

c) neînștiințarea serviciilor de specialitate din cadrul Primăriei comunei Cornățelu despre lucrările de construcție de orice fel de unde rezultă pământ, moloz sau alte asemenea reziduuri, în vederea stabilirii traseelor pentru transportul și depozitarea acestora;

d) neasigurarea curățeniei autovehiculelor de noroi sau alte reziduuri pentru a nu murdării căile publice, înainte de ieșirea acestora din zona construibilă sau alte asemenea locuri;

e) neasigurarea curățeniei căilor publice din zona de construcții inclusiv a părților din calea publică care sunt cuprinse în incinta acesteia;

f) închiderea și ocuparea străzilor fără autorizație în vederea executării de construcții de orice fel;
g) neinstalarea și nemenținerea în loc vizibil unde se efectueaza lucrarile, până la închiderea șantierului, a unui panou în care să se indice denumirea, sediul și nr. de telefon al proiectantului, beneficiarului și numele șefului punctului de lucru;

h) construcţiile executate fără autorizaţie de construire pe terenuri aparţinând domeniului public sau privat al statului, cât şi construcţiile, lucrările şi amenajările cu caracter provizoriu executate pe terenuri aparţinând domeniului public sau privat al comunei vor putea fi desfiinţate pe cale administrativă de autoritatea administraţiei publice de pe raza unităţii administrativ-teritoriale unde se află construcţia, fără emiterea unei autorizaţii de desfiinţare, fără sesizarea instanţelor judecătoreşti şi pe cheltuiala contravenientului. Procedura se poate declanşa din oficiu de autoritatea administraţiei publice de pe raza unităţii administrativ-teritoriale și va putea trece de îndată la desfiinţarea construcţiilor executate fără autorizaţie de construire.

Art. 4.7. Contravenții privind nerespectarea de către cetățeni, societăți comerciale, regii autonome, organizații și instituții a normelor cu privire la întreținerea și păstrarea curățeniei scuarurilor, zonelor verzi, clădirilor, locuințelor, anexelor gospodărești, arterelor de circulație, cimitirelor și locurilor publice precum și a împrejmuirilor acestora.

Art. 4.7.1. Constituie contravenție și se sancționează cu amendă de la 100 lei la 200 lei, următoarele fapte:
a) tăierea, ruperea ori scoaterea din rădăcini de arbori, arbuști ori lăstari cu sau fără ridicarea acestora, fără înștiințarea primăriei și fără aprobarea reprezentanților ocolului silvic;

b) însușirea de arbori doborâți de fenomene naturale sau de arbori care au fost tăiați sau scoși din rădăcini fără aprobarea reprezentanților ocolului silvic și al primăriei Cornățelu;

c) staționarea autovehiculelor de orice fel pe zonele verzi sau pe trotuare;
d) pășunatul pe zonele verzi ale comunei Cornățelu;
e) distrugerea zonelor verzi prin rupere, călcare, tăiere sau prin orice alte mijloace;
f) împrăștierea, aruncarea sau folosirea de substanțe chimice pe terenurile agricole cât și în pădurile care aparțin comunei Cornățelu fără asigurarea măsurilor de protecție a faunei.

Art. 4.7.2. Constituie contravenție și se sancționează cu amendă de la 1.000 lei - 2.500 lei, următoarele fapte:
a) degradarea sau murdărirea monumentelor eroilor, troițelor, a monumentelor din cimitire, a clădirilor instituțiilor publice (primărie, cămine culturale, cabinete medicale, centre multifuncționale, școli) și din alte locuri publice amplasate pe raza comunei Cornățelu.

Art. 4.8. Contravențiile privind nerespectarea de către persoanele fizice și juridice a normelor privind desfășurarea corespunzătoare a activităților în piețele, târgurile și oboarele de pe raza comunei Cornățelu

Art. 4.8.1. Constituie contravenție și se sancționează cu amendă de la 250 lei la 350 lei, următoarele fapte:
a) comercializarea produselor de origine animalieră în afara spațiilor special amenajate;
b) sacrificarea animalelor destinate vânzării în afara locurilor special amenajate cu respectarea strictă a normelor sanitar-veterinare. Este interzisă cu desavârșire sacrificarea animalelor în spațiile deschise sau în alte locuri publice.

c) comercializarea neautorizată a băuturilor alcoolice, precum și consumarea acestora în alte locuri decât cele special amenajate;

d) vânzarea ambulantă de preparate alimentare calde sau reci în locuri improprii de vânzare;
comercializarea substanțelor toxice și inflamabile, precum și utilizarea artificiilor și petardelor în locuri publice.

Art. 4.8.2. Constituie contravenție și se sancționează cu amendă de la 500 lei la 1.000 lei, următoarele fapte:

a)
amplasarea sau depozitarea pe domeniul public, a bunurilor materiale de orice fel, ca utilaje, ambalaje, tonete, chioșcuri, mese, construcții metalice, materiale de construcții de orice fel, caroserii de autovehicule, autovehicule, degradate, avariate, dezmembrate, parțial sau total, cu sau fără numere de înmatriculare, a gunoiului provenit de la animale și altele chiar dacă nu au fost stipulate în prezentul Regulament.

Art. 4.9. Contravenții la normele privind transportul de mărfuri și persoane pe raza comunei Cornatelu

Art. 4.9.1. Constituie contravenție și se sancționează cu amendă următoarele fapte:

a)
punerea în circulație a vehiculelor de orice fel care sunt deteriorate, nu îndeplinesc condițiile de curățenie și igienă, poluează atmosfera sau au scurgeri de ulei, carburanți - sancțiuni contravenționale: 300 lei–600 lei;

b)
neasigurarea curățeniei și neigienizării mijloacelor de transport de persoane de către cei ce le dețin sau le folosesc, pe tot timpul în care acestea sunt în circulație - sancțiuni contravenționale: 100 lei-200 lei;
c)
încărcarea și etanșarea necorespunzătoare a autovehiculelor ce efectuează transportul diferitelor materiale pentru a preîntâmpina împrăștierea lor, în timpul transportului și murdărirea sau degradarea căilor publice - sancțiuni contravenționale: 400 lei - 800 lei.
d)
neasigurarea curățirii căilor publice după efectuarea operațiilor de încărcare sau descărcare a mijloacelor de transport - sancțiuni contravenționale: 300 lei - 600 lei.

Art. 4.9.2. Constituie contravenție și se sancționează cu amendă următoarele fapte:
a) transportul de materiale inflamabile explozibile în mod necorespunzător - sancțiuni contravenționale: 300 lei - 400 lei.
Art. 4.10. Contravenții privind nerespectarea de către persoanele fizice și juridice a normelor cu privire la protejarea mediului înconjurător.

Art. 4.10.1. Constituie contravenție și se sancționează cu amendă de la 100 lei - 200 lei următoarele fapte:
a) depozitarea în șanțurile de scurgere a apelor pluviale, pe malurile acestora, pe podețele și tuburile de beton aferente acestora, a materialelor sau deșeurilor de orice fel;

b) utilizarea șanțurilor din fața clădirilor pentru evacuarile ori scurgerile de ape fecalo-menajere sau cu conținut periculos;
c) parcarea mașinilor sau utilajelor de orice fel în zona de protecție a șanțurilor dacă acestea ar putea duce la deteriorarea sau funcționarea necorespunzătoare a șanțurilor;

d) neîntreținerea permanentă a curățeniei șanțurilor de scurgere a apelor pluviale, a podețelor și tuburilor de beton/plastic, aferente acestora pe întreaga lungime aferentă proprietății, în vederea evitării inundațiilor ori a stagnării apelor.
Art. 4.11. Contravenții la normele privind protecția mediului
Art. 4.11.1. Constituie contravenție și se sancționează cu amendă la 250 lei la 2.500 lei pentru persoanele fizice și persoanele juridice a următoarele fapte :

a) arderea mirișitilor, stufului, tufărișurilor sau vegetației ierboase fără acceptul autorității competente pentru protecția mediului și fără informarea în prealabil a autorităților publice locale;

b) aprinderea și folosirea focurilor deschise, decât în vetre special amenajate și semnalizate;
c) aruncarea și depozitarea pe malurile, în albiile râurilor, pâraielor, pârâiașelor și în luciurile de apă a deșeurilor de orice fel, inclusiv gunoiul de grajd;

d) deversarea în apele de suprafață și subterane, ape uzate, fecalo-menajere, substanțe periculoase;
e) folosirea îngrășămintelor chimice și produselor de protecția plantelor în zonele sau pe suprafețele unde sunt instituite măsuri speciale de protecție;

f) folosirea în perioada înfloririi a plantelor a căror polenizare se face prin insecte, numai acele tratamente cu produse de protecția plantelor care sunt selective față de insectele polenizatoare;

spălarea obiectelor, produselor, ambalajelor, materiale care pot produce impurificarea apelor de suprafață

CAPITOLUL V – DISPOZIȚII FINALE
Art. 5.1. În cazul în care contravenientul nu respectă obligația de a înlătura situația creată prin săvârșirea contravenției, ca de exemplu, de evacuare a materialelor de demolare a construcțiilor, de remediere a degradărilor produse, etc., organul constatator poate aplica în mod repetat, după fiecare somație, o nouă amenda pentru contravenția săvârșită. Agentul constatator stabilește amenda în cuprinsul procesului-verbal de constatare a contravenției. În cazul în care contravenientul nu a achitat amenda în termen de 30 de zile de la rămânerea definitivă a sancțiunii și nu există posibilitatea executării silite, organul din care face parte agentul constatator va sesiza instanța de judecată pe ă cărui rază teritorială s-a săvârșit contravenția, în vederea înlocuirii amenzii cu sancțiunea obligării contravenientului la prestarea unei activității în folosul comunității, ținându-se seama de partea din amendă care a fost achitată

Art. 5.2. Constatarea și sancționarea contravențiilor săvârșite în prezenta hotărâre se face de către:
a) primar și viceprimar;
b) salariații primăriei anume împuterniciți prin dispoziții ale primarului comunei Cornățelu;
Art. 5.3. Pagubele pricinuite prin săvârșirea contravențiilor se recuperează în modul următor:
a) situația în care există tarif de evaluare a pagubelor, agentul constatator, dacă are dreptul să aplice sancțiunea, stabilește și despăgubirea pe bază de tarif, făcând mențiunea corespunzătoare în procesul-verbal;

b) dacă nu există tarif de evaluare a pagubei, partea vătămată își va putea valorifica pretențiile conform legislației civile în vigoare.

Art. 5.4. Sunt supuse confiscării bunurile care au servit la săvârșirea contravenției.
Art. 5.5. Împortriva procesului verbal de contravenție și de aplicare a sancțiunii, contravenienții pot face plângere, în termenul legal, la Judecătoria Racari, anexând procesul verbal de constatare a contravenției.

Art. 5.6. Achitarea pe loc sau în termen de cel mult 15 zile de la data încheierii procesului verbal, ori, după caz, de la data comunicării acestuia, a jumatate din minimul amenzii.

Art. 5.7. Procedura constatării contravențiilor și aplicarea acestora se completează cu prevederile OG nr. 2/2001 privind regimul juridic al contravențiilor.

Art. 5.8. Prezentul regulament se va aduce la cunoștința cetățenilor comunei Cornățelu prin afișare la avizier și pe site-ul primăriei.

